b'\n_START_ARTICLE_\nVares \xe2\x80\x93 Uhkapelimerkki\n_START_SECTION_\nJuoni\n_START_PARAGRAPH_\nJussi Vares rakastuu salaper\xc3\xa4iseen kaunottareen Sole Sulaveteen vain menett\xc3\xa4\xc3\xa4kseen t\xc3\xa4m\xc3\xa4n kammottavalla tavalla. Murhan tutkimukset polkevat paikallaan, kunnes Vares erehtyy ottamaan selvitett\xc3\xa4v\xc3\xa4kseen toimittaja Ruuhion saamien sekavien ilmiantokirjeiden taustoja. _NEWLINE_Palkkamurhaaja Stahanov ottaa vastaan merkillisen toimeksiannon Turun suunnalta. Solen veli yll\xc3\xa4tt\xc3\xa4\xc3\xa4 vaimonsa intiimiss\xc3\xa4 tilanteessa v\xc3\xa4\xc3\xa4r\xc3\xa4n miehen seurassa ja l\xc3\xa4htee ep\xc3\xa4toivoiselle odysseialle musta kollikissa kassissaan. _NEWLINE_J\xc3\xa4ljet johtavat oudon tuttuihin henkil\xc3\xb6ihin, eik\xc3\xa4 uusilta kuolemantapauksilta v\xc3\xa4ltyt\xc3\xa4. Lopuksi kuitenkin tarinan langat solmiutuvat yhteen, ja silmukka kiristyy kaikkien aikojen puhalluksen ymp\xc3\xa4rill\xc3\xa4.'